八年，司徒、兼侍中、判相州韩琦薨，特遣入内都知张茂则管勾葬事。元丰二年，慈圣光献皇后曹氏崩，入内都知张茂则主管殿菆事。元丰三年，景福殿使、利州观察使、入内都知张茂则为延福宫使。元丰八年，延福宫使、入内都知、利州观察使张茂则为宁国军留后。同年宋神宗薨，张茂则于宣仁圣烈皇后帘前与宰臣立延安郡王（即宋哲宗）。以建储及祗奉皇帝即位有劳，升任内侍省都都知。宋哲宗元佑四年，美人陈氏卒。赠充仪，命延福宫使、宁国军留后、入内内侍省都知张茂则护葬事。陈氏乃宋徽宗母也。元佑末病逝。赠安化军节度使。谥僖献。